Държавен вестник, бр. 99, 2010 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  99
си относно плановете за мониторинг в ИАОС 
в 14-дневен срок от датата на получаване на 
документацията.
(3) Когато при проверката по ал. 1 и/или 
със становищата по ал. 2 се установи, че някой 
от плановете за мониторинг е непълен или има 
несъответствия с изискванията, ИАОС дава 
указания за допълване и/или представяне на 
необходимата информация.
(4) Допълненият план за мониторинг се по­
дава в ИАОС в 14-дневен срок от получаване 
на указанията по ал. 3. 
(5) В 7-дневен срок от приключване на 
проверката по ал. 1 или след представянето на 
допълнения план за мониторинг по ал. 4 ИАОС 
уведомява писмено оператора на въздухоплава­
телните средства за съответствието на плана за 
мониторинг с изискванията на наредбата или 
за допълването на плана за мониторинг в съот­
ветствие с указанията на компетентния орган.
Чл. 30. (1) В 14-дневен срок от уведомяването 
на оператора по чл. 29, ал. 5 компетентният 
орган по чл. 2, ал. 3 одобрява плановете за 
мониторинг на годишните емисии и на данните 
за тонкилометрите, след като установи, че:
1. операторът на въздухоплавателно средство 
притежава валиден оперативен лиценз, издаден 
от държава – членка на Европейския съюз, 
в съответствие с разпоредбите на Регламент 
(ЕО) 1008/2008 на Европейския парламент и на 
Съвета от 24.09.2008 г. (OB, L 293, 31.10.2008 г.) 
относно общите правила за извършване на 
въздухоплавателни услуги в Общността;
2. представеният план за мониторинг е из­
готвен във формата и със съдържание съгласно 
приложение № 4.
(2) В срока по ал. 1 компетентният орган 
по чл. 2, ал. 3 може да не одобри плана за 
мониторинг, когато:
1. не е спазен срокът по чл. 29, ал. 4;
2. представеното допълнение не отговаря на 
дадените указания.
Раздел VII
Преразглеждане и актуализиране на плановете 
за мониторинг на емисиите и на данните за 
тонкилометрите на въздухоплавателни средства
Чл. 31. Операторът преразглежда плана 
за мониторинг по време на целия период на 
мониторинг, както и преди началото на всеки 
търговски период, и представя на компетент­
ния орган по чл. 2, ал. 4 актуализиран план 
при съществени промени в мониторинговата 
методология.
Чл. 32. (1) Съществените промени в мо­
ниторинговата методология, които изискват 
актуализация на плана за мониторинг, подлежат 
на одобрение от компетентния орган. 
(2) Съществените промени включват про­
мяна във:
1. броя на въздухоплавателните средства;
2. средногодишното количество на доклад–
ваните емисии, което изисква операторът на 
въздухоплавателни средства да прилага различно 
подреждане (т. 7в от плана за мониторинг);
3. броя на полетите или в общото количество 
годишни емисии, поради които операторът на 
въздухоплавателни средства превишава прага 
за малки емитенти;
4. вида на използваните горива;
5. собствеността на въздухоплавателните сред­
ства.
Чл. 33. Компетентният орган по чл. 2, ал. 3 
одобрява по реда на раздел VI с решение ак­
туализирания план за мониторинг, представен 
от оператора.
Раздел VIII
Осъществяване на мониторинг на годишните 
емисии и на данните за тонкилометрите от 
операторите на въздухоплавателни средства
Чл. 34. (1) Операторите на дейностите по 
чл. 131в, ал. 4 ЗООС извършват мониторинг 
на годишните емисии съгласно разпоредбите 
на този раздел.
(2) Изискванията за мониторинг се определят 
от плана за мониторинг съгласно приложение 
№ 4.
(3) Мониторингът на годишните емисии 
обхваща емисиите на въглероден диоксид от 
всички източници на емисии (използваните 
въздухоплавателни средства) през годината на 
мониторинг.
(4) В мониторинга на годишните емисии 
се включват:
1. източниците на емисии и характеристика 
на флота;
2. изчисляване на емисиите на въглероден 
диоксид;
3. опростена процедура на изчисляване на 
емисиите на въглероден диоксид; 
4. описание на процедурите за събиране на 
данни, за дейностите по обработка и дейностите 
по контрола.
(5) Изчисляването на емисиите на въглероден 
диоксид от авиационни дейности се извършва 
по следната формула:
СО2 емисии = количеството изразходвано 
гориво х емисионен фактор. 
Чл. 35. (1) Операторите на въздухоплава­
телни средства, които изпълняват по-малко от 
243 полета за един период в продължение на 
3 последователни 4-месечни периода, както и 
оператори на въздухоплавателни средства, които 
изпълняват полети с общи годишни емисии под 
10 000 тона въглероден диоксид, се считат за 
малки емитенти.